ອິນເດຍ ແຕ່ງຕັ້ງ ລັດຖະມົນຕີຕ່າງປະເທດ ຄົນໃໝ່
ທ່ານ Subrahmanyam Jaishankar ລັດຖະມົນຕີຕ່າງປະເທດ ຄົນໃໝ່ຂອງອິນເດຍ ເຄີຍເປັນ ເອກອັກຄະລັດຖະທູດອິນເດຍ ປະຈຳສະຫະລັດ ມາກ່ອນ.
ນາຍົກລັດຖະມົນຕີອິນເດຍ ທ່ານ Narendra Modi ໄລ່ນັກ ການທູດຂັ້ນສູງສຸດຂອງປະເທດອອກຈາກຕຳແໜ່ງ ແລະແຕ່ງ ຕັ້ງເອກອັກຄະລັດຖະທູດອິນເດຍປະຈຳສະຫະລັດຂຶ້ນແທນ ທ່ານນາງ ນຶ່ງມື້ຫຼັງຈາກການຢ້ຽມຢາມອິນເດຍຂອງປະທານາ ທິບໍດີບາຣັກ ໂອບາມາແຫ່ງສະຫະລັດ ທີ່ປະສົບຄວາມສຳເລັດ ທ່ານ Subrahmanyam Jaishankar ຂຶ້ນດຳລົງຕຳແໜ່ງ ລັດຖະມົນຕີຕ່າງປະເທດແທນໃນວັນພະຫັດມື້ນີ້ ສື່ມວນຊົນອິນເດຍ ແຈ້ງໃຫ້ຊາບວ່າ ການແຕ່ງຕັ້ງດັ່ງກ່າວໄດ້ ເປັນລາງວັນສຳລັບທ່ານ Jaishankar ທີ່ຫັນປ່ຽນສາຍພົວພັນອິນເດຍກັບວໍຊິງຕັນ ຮວມ ທັງການຈັດແຈງການຢ້ຽມຢາມຂອງທ່ານໂມດີ ທີ່ນະຄອນຫຼວງວໍຊິງຕັນ ໃນເດືອນກັນຍາ ໃນປີນີ້ ສາຍພົວພັນລະຫວ່າງອິນເດຍແລະສະຫະລັດ ໄດ້ປະສົບກັບອຸບປະສັກ ຫຼັງຈາກທ່ານ ນາງ Devyanai Khobragade ຮອງກົງສູນໃຫຍ່ຂອງລັດຖະບານນີວເດລີປະຈຳ ນະຄອນນີວຢອກຖືກຈັບກຸມໃນເດືອນທັນວາ ປີ 2013 ໃນຂໍ້ຫາສໍ້ໂກງການອອກວີຊາ ນັ້ນ ທ່ານນາງ Khobragade ໄດ້ເດີນທາງອອກຈາກສະຫະລັດ ໃນເດືອນມັງກອນປີ ແລ້ວນີ້ ແລະເວລານີ້ເຮັດວຽກຢູ່ໃນນະຄອນຫຼວງນີວເດລີ ກ່ອນໜ້ານີ້ ທ່ານ Jaishankar ເຄີຍດຳລົງຕຳແໜ່ງເອກອັກຄະລັດຖະທູດອິນເດຍປະ ຈຳປະເທດຈີນ ແລະສິງກະໂປມາແລ້ວ